Diari Oficial de la Generalitat Valenciana


Sumari del DOGV 7478, del 04-03-2015 (2015/1953)

RESOLUCIÓ de 27 de febrer de 2015, del director de l'Agència Valenciana de Foment i Garantia Agrària, per mitjà de la qual s'establix la convocatòria del procediment per a la concessió de les ajudes incloses en la sol·licitud única dins del marc de la política agrícola comuna per a l'any 2015.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7478

Data del DOGV
:   04-03-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1953


Data del document
:   27-02-2015

Organisme emissor
:   Agència Valenciana de Foment i Garantia Agrària

Tipus de document
:   Resolució

Correcció d'errades

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 27 de febrer de 2015, del director de l'Agència Valenciana de Foment i Garantia Agrària, per mitjà de la qual s'establix la convocatòria del procediment per a la concessió de les ajudes incloses en la sol·licitud única dins del marc de la política agrícola comuna per a l'any 2015. [2015/1953]  
De conformitat amb allò que disposen l'article 47.3 del Decret Legislatiu, de 26 juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i l'article 77.4.3 últim punt, de la Llei 14/2005, de 23 de desembre, i en atenció a la competència establida en l'article 13.1 del Decret 123/2006, de 8 de setembre, pel qual s'aprova l'Estatut de l'Agència Valenciana de Foment i Garantia Agrària, s'emet la present resolució.  
Amb data 12 de febrer de 2015 es va publicar la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, a la qual s'adequarà el compliment de la present convocatòria a partir de la seua entrada en vigor.  
En aplicació dels articles 1.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a estes ajudes, no els resulta aplicable l'article 107.1 del Tractat de Funcionament de la UE, atés que els fons destinats a finançar les actuacions previstes tenen un origen comunitari, en el marc de les previsions del Reglament (UE) núm. 1306/2013, del Parlament Europeu i del Consell, de 17 de desembre de 2013, sobre el finançament, gestió i seguiment de la política agrícola comuna, el que disposa l'article 81 del Reglament (UE) núm. 1305/2013 del Parlament Europeu i del Consell, de 17 de desembre de 2013, relatiu a l'ajuda al desenrotllament rural a través del Fons Europeu Agrícola de Desenrotllament Rural (FEADER) i en l'article 13 del Reglament (UE) 1307/2013, del Parlament Europeu i del Consell, de 17 de desembre de 2013, pel qual s'establixen normes aplicables als pagaments directes en virtut dels règims d'ajuda inclosos en el marc de la política agrícola comuna.  
  
  
Apartat 1. Disposicions que establixen les bases reguladores de les ajudes convocades  
A estes ajudes els resulta aplicable el que preveu l'Orde 5/2015, de la Conselleria de Presidència i Agricultura, Pesca, Alimentació i Aigua, per la qual s'establixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i control dels pagaments directes i dels pagaments al desenrotllament rural, en l'Orde 6/2015, de la Conselleria de Presidència i Agricultura, Pesca, Alimentació i Aigua, per la qual s'establixen les bases reguladores aplicables als pagaments a zones amb limitacions naturals, continguts en el Programa de Desenrotllament Rural de la Comunitat Valenciana 2014-2020 i cofinançats pel Fons Europeu Agrícola de Desenrotllament Rural (FEADER), en l'Orde 7/2015, de la Conselleria de Presidència i Agricultura, Pesca, Alimentació i Aigua, per la qual es regulen la mesura d'agricultura ecològica, continguda en el Programa de Desenrotllament Rural de la Comunitat Valenciana 2014-2020 i cofinançada pel Feader, i en l'Orde 8/2015, de la Conselleria de Presidència i Agricultura, Pesca, Alimentació i Aigua, per la qual es regulen les mesures d'agroambient i clima, contingudes en el Programa de Desenrotllament Rural de la Comunitat Valenciana i cofinançades pel Feader.  
  
Apartat 2. Crèdits pressupostaris a què s'imputa la subvenció  
El pagament de les ajudes previstes en l'article 1, epígrafsa, b, c, d, e i f de l'Orde 5/2015, de la Conselleria de Presidència i Agricultura, Pesca, Alimentació i Aigua, per la qual s'establixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i control dels pagaments directes i dels pagaments al desenrotllament rural, s'efectuarà a càrrec del capítol IV de la línia SE830000 (fons FEAGA) del pressupost de l'Agència Valenciana de Foment i Garantia Agrària i corresponent a l'aplicació a la Comunitat Valenciana de la Política Agrícola Comuna.  
La Comunitat Valenciana concedirà pel que fa a l'ajuda nacional de fruits amb corfa, una ajuda per superfície la quantia màxima de la qual serà de 60,37 ?/ha i any, i el finançament de la qual queda condicionada a l'existència de crèdit adequat i suficient en el moment de la resolució de concessió, tot això de conformitat amb el que preveu la disposició addicional primera del Reial Decret 1075/2014 de 19 de desembre.  
  
El pagament de les ajudes previstes en l'article 1, epígrafs g, h i i de l'Orde 5/2015, s'efectuarà a càrrec del capítol IV de la línia SE832000 (fons FEADER) del pressupost de l'Agència Valenciana de Foment i Garantia Agrària i corresponent a l'aplicació a la Comunitat Valenciana de la Política Agrícola Comuna.  
Els límits pressupostaris de les ajudes previstes en l'article 1, epígrafs a, b, c, d, e i f de l'Orde 5/2015, seran els que establisquen el FEGA, com a organisme coordinador dels organismes pagadors, per a la campanya 2015.  
Els límits pressupostaris per a les ajudes d'agroambient i clima, agricultura ecològica, així com les de zones de limitacions naturals, són els següents, condicionats en tot cas, a l'aprovació definitiva del PDR-CV 2014-2020:  
  
Mesura 10. Agroambient i clima:  
- Protecció del cultiu sostenible de l'arròs en zones de zona humida: 7.000.000 d'euros en 2016; 7.000.000 d'euros en 2017; 7.000.000 d'euros en 2018 i, 7.000.000 d'euros en 2019.  
- Manteniment sostenible de cultius permanents en zones vulnerables: 6.000.000 d'euros en 2016; 6.000.000 d'euros en 2017; 6.000.000 d'euros en 2018, i 6.000.000 d'euros en 2019.  
- Protecció dels zones humides i canyissers del sud d,Alacant: 1.800.000 euros en 2016, 1.800.000 euros en 2017; 1.800.000 euros en 2018, i 1.800.000 euros en 2019.  
- Conservació i millora de races autòctones: 80.000 euros en 2016; 80.000 euros en 2017; 80.000 euros en 2018, i 80.000 euros en 2019  
  
Mesura 11. Agricultura ecològica:  
- Canvi a pràctiques i mètodes d'agricultura ecològica: 1.000.000 d'euros en 2016, 1.000.000 d'euros en 2017; 1.000.000 d'euros en 2018, i 1.000.000 d'euros en 2019.  
- Manteniment de pràctiques i mètodes d'agricultura ecològica: 3.000.000 d'euros en 2016, 3.000.000 d'euros en 2017; 3.000.000 d'euros en 2018, i 3.000.000 d'euros en 2019.  
  
Mesura 13. Ajudes a zones amb limitacions naturals:  
- Pagament de compensació en zones de muntanya: 1.500.000 euros en 2016.  
- Pagament de compensació en altres àrees que afronten limitacions naturals 500.000 euros en 2016.  
  
Les ajudes esmentades s'emmarquen en el PDR-CV 2014-2020, i estan cofinançades pel FEADER, el Ministeri d'Agricultura, Alimentació i Medi Ambient i la Generalitat, en els percentatges que es determinen en el Pla Financer del Programa de Desenrotllament Rural de la Comunitat Valenciana 2014-2020 vigent.  
  
Apartat 3. Relació de les ajudes concretes vinculades a la sol·licitud única convocades per mitjà de la present resolució i tramesa a la normativa estatal que conté els requisits concrets a complir en cada règim  
Per mitjà d'esta resolució es convoquen les ajudes incloses en l'article 1 de l'Orde 5/2015, de la Conselleria de Presidència i Agricultura, Pesca, Alimentació i Aigua, per la qual s'establixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i el control dels pagaments directes i dels pagaments al desenrotllament rural, com són:  
  
1. La incorporació al règim de pagament bàsic als agricultors segons el que establixen l'article 13 i següents del Reial Decret 1075/2014, de 19 de desembre, sobre l'aplicació a partir de 2015 dels pagaments directes a l'agricultura i a la ramaderia i altres règims d'ajuda, així com sobre la gestió i el control dels pagaments directes i dels pagaments al desenrotllament rural (d'ara en avant Reial Decret 1075/2014, de 19 desembre).  
2.Un pagament per als agricultors que apliquen pràctiques agrícoles beneficioses per al clima i el medi ambient, segons el que establixen l'article 17 i següents del Reial Decret 1075/2014, de 19 de desembre.  
  
3.Un pagament complementari per als jóvens agricultors que comencen la seua activitat agrícola segons el que establix l'article 25 i següents del Reial Decret 1075/2014, de 19 de desembre.  
4.Un règim d'ajuda associada voluntària relatiu als cultius següents:  
  
- Arròs segons el que establixen l'article 30 i següents del Reial Decret 1075/2014, de 19 de desembre.  
- Cultius proteics segons el que establixen l'article 34 i següents del Reial Decret 1075/2014, de 19 de desembre.  
- Fruits de corfa i les garrofes segons el que establixen l'article 38 i següents del Reial Decret 1075/2014, de 19 de desembre.  
- Llegums de qualitat segons el que establixen l'article 41 i següents del Reial Decret 1075/2014, de 19 de desembre.  
- Remolatxa sucrera segons el que establixen l'article 45 i següents del Reial Decret 1075/2014, de 19 de desembre.  
- Tomaca per a indústria segons el que establixen l'article 48 i següents del Reial Decret 1075/2014, de 19 de desembre.  
- Pagament específic al cultiu del cotó segons el que establixen l'article 53 i següents del Reial Decret 1075/2014, de 19 de desembre.  
  
5. Un règim d'ajuda associada voluntària relatiu als següents sectors ramaders, d'acord amb el que establixen els articles 58 i següents del Reial Decret 1075/2014, de 19 de desembre:  
- Ajuda associada per a les explotacions que mantinguen vaques alletants  
- Ajuda associada per a les explotacions de boví d'engreix  
- Ajuda associada per a les explotacions de boví de llet  
- Ajuda associada per a les explotacions d'oví  
- Ajuda associada per a les explotacions de caprí  
- Ajuda associada per als ramaders de boví de llet que van mantindre drets especials en 2014 i no disposen d'hectàrees admissibles per a l'activació de drets de pagament bàsic.  
- Ajuda associada per als ramaders de boví d'engreix que van mantindre drets especials en 2014 i no disposen d'hectàrees admissibles per a l'activació de drets de pagament bàsic.  
- Ajuda associada per als ramaders d'oví i caprí que van mantindre drets especials en 2014 i no disposen d'hectàrees admissibles per a l'activació de drets de pagament bàsic.  
6. Un règim simplificat per als xicotets agricultors segons el que establixen el 86 i següents del Reial Decret 1075/2014, de 19 de desembre.  
Hauran de ser realitzades pels beneficiaris les corrresponents sol·licituds d'incorporació al règim com les sol·licituds de pagament anual per a l'any 2015 de les ajudes incloses en el Reglament (UE) núm. 1305/2013 del Parlament Europeu i del Consell, de 17 de decembre de 2013, relatiu al desenrotllament rural a través del Fons Europeu Agrícola de Desenrotllament Rural (FEADER) i en el Programa de Desenrotllament Rural de la Comunitat Valenciana 2014-2020.  
a) Ajudes d'agroambient i clima  
b) Ajuda a la agricultura ecològica  
c) Pagaments a zones de muntanya i amb limitacions naturals  
  
Apartat 4. Termini de presentació de la sol·licitud única  
1. El contingut de la sol·licitud, atendrà al contingut mínim previst en l'article 91 i següents i en l'annex VII del Reial Decret 1075/2014 de 19 de desembre, sobre l'aplicació a partir de 2015 dels pagaments directes a l'agricultura i a la ramaderia i altres règims d'ajuda, així com sobre la gestió i el control dels pagaments directes i dels pagaments al desenrotllament rural. Es podrà utilitzar la unitat registral telemàtica de la conselleria amb competències en matèria d'agricultura i ramaderia perquè els ciutadans presenten sol·licituds, escrits i comunicacions que es realitzen per via telemàtica, relatius als procediments administratius vinculats a la sol·licitud única i a partir del moment en què estiga disponible el servici en la seu electrònica de la Generalitat Valenciana.  
2. El termini de presentació de la sol·licitud única, per a l'any 2015, s'iniciarà el dia de publicació d'esta resolució, i finalitzarà el dia 15 de maig del mencionat any, ambdós inclosos.  
3. Durant el període de presentació de la sol·licitud única podran presentar-se les corresponents al·legacions per causa de força major o circumstància excepcional, així com les relatives a canvis de titularitat de l'explotació, de conformitat amb el que disposen els articles 18 i 19 i els annexos III i IV del Reial Decret 1076/2014, de 19 de desembre, sobre assignació de drets de règim de pagament bàsic de la PAC.  
4. En este mateix termini també podrà presentar-se la sol·licitud d'assignació de drets de pagament bàsic procedents de la reserva nacional, de conformitat amb el que disposen l'art 23 i següents del Reial Decret 1076/2014, de 19 de desembre.  
  
Apartat 5. Documentació de caràcter general que preceptivament ha de presentar-se junt amb la sol·licitud única  
1. Model de sol·licitud que contindrà necessàriament la informació mínima prevista en l'article 91 i següents i en l'annex VII del Reial Decret 1075/2014, de 19 de desembre.  
2. Croquis de les parcel·les agrícoles quan el productor no declare la totalitat d'un recinte SIGPAC, excepte en el cas de superfícies farratgeres i pastos permanents d'ús comú.  
3. Quan s'actue a través de representant, es presentarà el document acreditatiu de l'existència de la representació firmat pel sol·licitant i el seu representant. En el supòsit de persones jurídiques es presentarà l'escriptura de nomenament de l'apoderat o representant en què conste l'extensió del poder o, si és el cas, document equivalent.  
4. Document de comunitats de béns, en el qual conste necessàriament el contingut previst en l'article 2 de l'Orde 5/2015 de la Conselleria d- Presidència i Agricultura, Pesca, Alimentació i Aigua.  
5. Declaració responsable del sol·licitant de no estar incurs en cap cas de les altres prohibicions establides en l'article 13 de la Llei 38/2003, General de Subvencions.  
6. Document de manteniment de tercers de l'organisme pagador, Agència Valenciana de Foment i Garantia Agrària, només en els casos en què no figuren donats d'alta en el Registre de Tercers de l'Agència (GTA) o bé que s'haja produït un canvi de compte bancari.  
7. En cas de persones jurídiques, estatuts i/o escriptura de constitució de l'entitat titular de l'explotació. En cas de les societats estes hauran de declarar el nom, NIF i la data de naixement, si és procedent, dels socis participants, amb indicació del % de la seua participació en el capital social  
8. En el cas de les persones jurídiques i grups de persones físiques i jurídiques a les quals es referix la lletra b) de l'apartat 4 de l'article 8 del Reial Decret 1075/2014, de 19 de desembre, hauran de declarar el total d'ingressos agraris percebuts en el període impositiu més recent. L'autoritat competent podrà determinar l'obligatorietat de realitzar també la declaració corresponent als dos exercicis fiscals anteriors.  
  
  
Apartat 6. Documentació de caràcter específic que addicionalment ha de presentar-se junt amb la sol·licitud única segons el tipus concret d'ajuda sol·licitada  
Tota la documentació de caràcter específic es regularà conforme a l'annex VII del Reial Decret 1075/2014, de 19 de desembre.  
  
Apartat 7. Data límit per a efectuar al·legacions al SIGPAC  
Tal com ho preveu l'article 9 de l'Orde 5/2015, de la Conselleria de Presidència i Agricultura, Pesca, Alimentació i Aigua, per la qual s'establixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i el control dels pagaments directes i dels pagaments al desenrotllament rural, per mitjà de la present resolució es fixa que la data límit per a poder efectuar sol·licituds de modificació a les dades que es troben en el SIGPAC serà, com a molt tard, abans que finalitze el termini de presentació de la sol·licitud única.  
  
Apartat 8. Inscripció en el Registre de Producció Integrada  
Per als sol·licitants de l'ajuda al manteniment sostenible de cultius permanents en zones vulnerables que declaren parcel·les de cítrics, vinya de vinificació i/o raïm de taula, la presentació de la sol·licitud única constituirà, en si mateixa, una sol·licitud d'inscripció en el Registre de Producció Integrada.  
  
Apartat 9. Indicació dels òrgans competents per a la instrucció i resolució del procediment  
Tenint en compte el que preveuen les ordes de la Conselleria de Presidència i Agricultura, Pesca, Alimentació i Aigua, l'Orde 5/2015, per la qual s'establixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i el control dels pagaments directes i dels pagaments al desenrotllament rural, l'Orde 6/2015, per la qual s'establixen les bases reguladores aplicables als pagaments a zones amb limitacions naturals, l'Orde 7/2015, per la qual es regula la mesura d'agricultura ecològica, i l'Orde 8/2015, per la qual es regulen les mesures d'agroambient i clima, i més concretament, de conformitat amb els acords de delegació següents, correspon la competència per a resoldre els expedients d'ajudes al director general de Producció Agrària i Ramaderia:  
  
?Acord de 13 de setembre de 2011, pel qual es deleguen, per a les funcions d'autorització del pagament de fons FEAGA, l'organisme pagador i els distints òrgans administratius de la Conselleria d'Agricultura, Pesca, Alimentació i Aigua (DOCV 6629, 13.10.2011).  
  
?Acord de 26 d'abril de 2012 pel qual es deleguen per a les funcions d'autorització del pagament de fons FEADER l'organisme pagador i els distints òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació (DOCV 6809, de 03.07.2012).  
  
Apartat 10. Compatibilitat dels règims d'ajuda  
1. El beneficiari haurà de comunicar a l'òrgan concedent, bé en la seua sol·licitud d'ajuda, o en qualsevol altre moment de la vigència de l'expedient, l'obtenció d'altres ajudes sol·licitades o concedides per a la mateixa finalitat per altres administracions o ens públics. En el cas que la sol·licitud o concessió d'altres ajudes s'efectue durant la tramitació de l'expedient, esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
2. Cada una de les mesures incloses en el PDR-CV 2014-2020 serà incompatible amb altres mesures que perseguisquen els mateixos objectius i actuacions.  
Les actuacions objecte de les ajudes d'agroambient i clima i d'agricultura ecològica seran incompatibles amb altres règims d'ajuda que tinguen la mateixa finalitat.  
Les ampliacions de superfície en compromisos vigents d'ajudes d'agroambient i clima i d'agricultura ecològica, no podran tindre com a objecte superfícies que es troben prèviament incloses en un pla de reconversió o reestructuració de cultius.  
3. En una mateixa anualitat no podran presentar-se respecte a una parcel·la agrícola més d'una sol·licitud de pagament acoblat. Al contrari el règim de pagament bàsic si que resulta compatible amb els pagaments acoblats.  
4. En el cas de les ajudes contingudes en el PDR-CV 2014-2020, els gastos cofinançats pel FEADER no seran cofinançats per mitjà de la contribució dels Fons Estructurals, del Fons de Cohesió o de qualsevol altre instrument financer comunitari.  
5. Les ajudes de la mesura d'agroambient i clima són incompatibles per a un mateix titular, recinte i cultiu amb les ajudes de la mesura d'agricultura ecològica.  
6. Les ajudes de la mesura d'agricultura ecològica són incompatibles per a un mateix titular i la seua explotació amb qualsevol de les ajudes de la mesura d'agroambient i clima.  
  
Apartat 11. Clàusula suspensiva  
Els pagaments compensatoris a zones amb limitacions naturals, que es regulen en esta resolució, estan condicionats a l'aprovació definitiva del PDR-CV 2014-2020, per part de la Comissió Europea. D'acord amb la dita circumstància:  
1. Els beneficiaris de l'ajuda estaran obligats al compliment del que preveu el PDR-CV 2014-2020, encara que els termes finals en què siga aprovat el referit programa arrepleguen obligacions, condicions o requisits no previstos en les bases reguladores.  
2. En els supòsits de divergències amb els termes finals del PDR-CV 2014-2020, la direcció general competent, amb audiència prèvia de l'interessat, resoldrà la modificació de les concessions de subvenció afectades, les quals podran ser deixades totalment o parcialment sense efecte o introduir-se en les mateixes noves condicions.  
3. En el cas que una ajuda resolta a l'empara d'estes bases reguladores, siga deixada sense efecte, com a conseqüència dels termes en què finalment siga aprovat el PDR-CV 2014-2020, esta circumstància no genera cap dret sobre el seu beneficiari.  
4. En les resolucions de concessió que, si és el cas, s'adopten en aplicació de la present disposició haurà d'informar-se els seus beneficiaris dels termes de la suspensió.  
  
Apartat 12. Règim de recursos contra la present resolució de convocatòria  
En relació amb el que disposa l'article 59.6.b de la Llei 30/1992, de Règim Jurídic de les Administracions Públiques i de Procediment Administratiu Comú, es publica esta resolució, i tenint en compte el que disposa l'article 60.2 de la dita llei, s'especifica que en contra es pot interposar, segons el que disposen els articles 116.1 i 109.d de la mencionada llei, recurs de reposició, davant del director de l'Agència Valenciana de Foment i Garantia Agrària, segons el que establix l'article 22.2 del Decret 123/2006, de 8 de setembre, pel qual s'aprova l'Estatut de la mencionada agència, tal com queda redactat després de la modificació operada pel Decret 34/2010, de 12 de febrer. El recurs es podrà interposar en el termini d'un mes, en aplicació de l'article 117.1 de la Llei 30/1992, de Règim Jurídic de les Administracions Públiques i de Procediment Administratiu Comú, comptats a partir de l'endemà de la publicació d'esta resolució, en virtut de l'article 48.2 d'esta última llei.  
  
  
València, 27 de febrer de 2015.- El director de l'Agència Valenciana de Foment i Garantia Agrària: Alfredo González Prieto.